Highland Park (Texas)

Highland Park er en by i det sentrale Dallas County i Texas i USA. Befolkningen var 8 564 under USA-folketellingen 2010. Byen ligger mellom Dallas North Tollway og U.S. Route 75 (North Central Expressway),  nord for bysentrum i Dallas.

Highland Park grenser i syd, øst og vest til byen Dallas og i nord til byen University Park. Highland Park og University Park tilsammen er bestandelene i Park Cities, en enklave av Dallas.

Adresser i Highland Park kan bruke «Dallas, Texas» eller «Highland Park, Texas» som by designering, selv om United States Postal Service foretrekker bruken av «Dallas, Texas» designasjonen for enkelthetsskyld. Det samme stemmer for post sendt til University Park.

Historie
Landområdet som er kjent som Highland Park ble kjøpt av investorer fra Philadelphia i Pennsylvania, kjent som Philadelphia Place Land Association, for en gjennomsnittlig pris av USD377 per acre, totalt USD500 000. Henry Exall hadde en intesjon om å utvikle landområdet langs Turtle Creek som Philadelphia Place, eksklusive boliger basert på parkområder i Philadelphia. Han anla grusveier og demmet opp Turtle Creek som resulterte i Exall Lake før den økonomiske krisen i 1893 ble et slag for hans formue, som resulterte i stans i utviklingen. Etterpå startet han en farm for hesteavl. I 1890-årene var Exall Lake en vanlig picnicdestinasjon for innbyggerne i Dallas.

I 1906 solgte John S. Armstrong (den tidligere partneren til Thomas Marsalis, utvikleren av Oak Cliff) sin kjøttpakkevirksomhet og investerte sine penger i en del av det tidligere Philadelphia Place området for å utvikle det under navnet Highland Park. Han valgte dette navnet da det lå på høydedraget som hadde utsikt mot bykjernen i Dallas. Wilbur David Cook, landskapsdesigneren som laget planene for Beverly Hills i California, og George E. Kessler, som tidligere hadde lagt planene for Fair Park og det meste av Bykjernen i Dallas, ble leid inn for å designe layouten i 1907 «som et tilfluktssted fra en stadig mer mangfoldig by». Spesielt, ble tjue prosent av det opprinnelige landområdet avsatt til parker. En andre utviklingplan for Highland Park ble lagt i 1910.

I 1913 anmodet Highland Park Dallas om anneksjon, men ble avvist. De 500 innbyggerne stremte for å etablere sin egen by den 29. november 1913, og bystatus ble gitt i 1915, når befolkningen var på 1 100. Den første Borgermester av Highland Park var W. A. Fraser. En tredje og fjerde utvidelsesplan be lagt til byen i respektivt 1915 og 1917. I 1919 forsøkte byen Dallas annektere Highland Park, som var begynnelsen på en langvarig strid som varte til 1945. J. W. Bartholow ledet kampen for å motstå annektering. Den siste større eiendomsutviklingen ble utført i 1924. I 1931 ble Highland Park Village bygget, det første kjøpesenter av sin type i Amerikas forente stater. Det karakteristiske Moorish-stil ornamentale metallarbeider og belysning ble utført av Potter Art Metal Studios , et 90-års gammelt metallverksted som fortsatt eksisterer den dag i dag.

På grunn av sin nærhet til Dallas hadde Highland Park tidlig i 1930-årene utviklet seg til den by på moderat størrelse med en befolkning på 8 400 innbyggere og noen næringsvirksomheter. Etter hvert ble skolekretsene og avisene til Highland Park og University Park slått sammen. I 1940-årene, etter at anneksjonen av Highland Park feilet, startet Dallas å anneksere landområder rundt det. Byen nådde et innbyggertall på 13 000 sent på 1950-tallet, og befolkningsveksten i Highland Park deretter vokste kun ved å bygge hus på de resterende ledige tomtene, samt ved rivning av eldre bygninger. Etter 1990 har Highland Park opprettholdt strenge reguleringsplanforordninger. Selv om byen er kjent for sine hus av høy kvalitet og pris, så har byen forsatt mange parker langs Turtle Creek, samt er hjemmet til Dallas Country Club.

Highland Park ble litt berømt tidlig på 1980-tallet da den populære fjernsynsserien Dallas filmet deler av serien i området. 2012 fjernsynsserien GCB var plassert i det oppdiktede «Hillside Park», som er sannsynlig en stand-in for Highland Park; dog, bostedet til moren til hovedpersonen i serien, «Amanda Vaughn», ligger faktisk i East Dallas."You Can Take the Girl Out of Texas.". Houston Chronicle, Besøkt 24. januar 2013.

Geografi
Highland Park ligger ved koordinatene  (32.830178, -96.801103).

Ifølge United States Bureau of the Census er byens totale område , alt sammen er land.

Highland Park ligger omtrent  nord for sentrum av Dallas."MAPS & DIRECTIONS  ." Town of Highland Park. Hentet 26. november 2011.

 Demografi 
Ifølge folketellingen 2000, var det 8 842 personer, 3 585 husholdninger og 2 412 familier boende i byen. Befolkningstettheten var 3 948,0 personer per kvadratmile (1,524.1/km²). Det var 3 759 boenheter med en gjennomsnittlig tetthet på 1 678,4 per kvadratmile (647.9/km²).

I form av formell utdanning, er Highland Park Texas' nest best utdannede by, etter dens naboby University Park, med 76,6% av voksne 25 år eller eldre har utdannelse på nivået høyskolekandidat eller høyere, og 74,7% av voksne innbyggere som innehar en bachelor-grad eller høyere.

Av de 3 585 husholdningene hadde 33,6% barn i en alder under 18 boende med den, 60,6 % var gifte par som bodde sammen, 5,3 % var kvinnelige husholdniger uten en mann til stede; 32,7 % var ikke familier; 29,1 % av alle husholdninger var kun en person; og 9,6 % hadde noen som bodde alene som var 65 år gammel eller eldre. Den gjennomsnittlige husholdningen var på 2,46 og den gjennomsnittlige familien var på 3,06.

Befolkningen i byen er fordelt på 27,2 % under en alder av 18, 3,7 % mellom 18 og 24, 24,8 % mellom 25 og 44, 29,7 % mellom 45 og 64 og 14,6 % som var 65 år gamle eller eldre. Gjennomsnittsalderen var 42 år. For hver 100 kvinner var det 87,3 menn. For hver 100 kvinner over 18 år, var det 82,4 menn.

I 2000 var snittinntekten for husholdninger i byen USD 149 389, og snittinntekten for en familie var USD 200 001. Menn hadde en snittinntekt på over USD 100 000 mot USD 43 594 for kvinner. Snittinntekten i byen var USD 97 008. Omtrent 1,6% av familiene og 3,4% av befolkningen var under fattigdomsgrensen, inkludert 2,5% (,025) av de under 18 år og 0,5% (,005) av de 65 år gamle eller eldre.

 Eiendommer og eiendomspriser 
Highland Park har opparbeidet seg et rykte for å inneha noen av de dyreste eiendomsprisene i Dallas-området. I desember 2010 var den gjennomstnittelige markedsprisen for et hjem i Highland Park USD 1 202 369,Other Dallas area home pricing and sales statistics can be viewed by month at erealnews.net  USD 958 088 mer enn snittet for East Dallas som var USD 244 281.From the Real Estate Center at Texas A&M University, NTREIS MLS Area Housing Activity Report 

Referanser

 Eksterne lenker 


Kategori:Byer i Dallas County i Texas
Kategori:Byer i Texas